IVL เดินเครื่องผลิตก๊าซโอเลฟินส์แครกเกอร์ในสหรัฐ เชื่อหนุนธุรกิจออกไซด์โตต่อเนื่อง
IVL เดินเครื่องผลิตก๊าซโอเลฟินส์แครกเกอร์ในสหรัฐ เชื่อหนุนธุรกิจออกไซด์โตต่อเนื่อง
IVL เดินเครื่องผลิตก๊าซโอเลฟินส์แครกเกอร์ในสหรัฐ เชื่อหนุนธุรกิจออกไซด์โตต่อเนื่อง
3 ก.พ. 2563

บริษัท อินโดรามา เวนเจอร์ส จำกัด (มหาชน) หรือ IVL แจ้งว่าบริษัทได้เริ่มต้นดำเนินการผลิตก๊าซโอเลฟินส์แครกเกอร์ในเชิงพาณิชย์ที่โรงงานของบริษัท Indorama Ventures Olefins LLC (IVOL) ในเมืองเวสต์เลค (Westlake) รัฐหลุยส์เซียนา (Louisiana) ประเทศสหรัฐอเมริกา เมื่อวันที่ 31 ม.ค.63
โดยโรงงานแห่งนี้มีกำลังการผลิตเอทิลีน (Ethylene) อยู่ที่ 440 กิโลตันต่อปี และมีการเชื่อมต่อเป็นอย่างดีกับระบบโครงสร้างพื้นฐานท่อส่งผ่านก๊าซเอทิลีน ณ บริเวณพื้นที่อ่าวชายฝั่งของสหรัฐอเมริกา (US Gulf Coast) เพื่อให้สามารถกระจายสินค้าได้อย่างมีประสิทธิภาพยิ่งขึ้น
ประกอบกับโรงงานแห่งนี้ตั้งอยู่ในจุดยุทธศาสตร์บริเวณพื้นที่อ่าวชายฝั่งของสหรัฐอเมริกา ซึ่งนอกจากจะทำให้สามารถเข้าไปใช้ประโยชน์จากก๊าซธรรมชาติที่ได้จากชั้นหิน (shale gas) แล้ว พื้นที่ดังกล่าวยังเหมาะสมและเอื้อต่อการจัดส่งเอทิลีนในระยะยาวให้แก่โรงงานของบริษัท Indorama Ventures Oxide and Glycols (IVOG) ซึ่งตั้งอยู่ในเมืองเคลียร์เลค (Clear Lake) รัฐเท็กซัส รวมถึงโรงงานผลิตเอทิลีนออกไซด์ (Ethylene Oxide – EO) และโพรพิลีนออกไซด์ (Propylene Oxide – PO) แบบบูรณาการที่บริษัทเพิ่งเข้าซื้อกิจการเมื่อเร็วๆ นี้ ซึ่งมีโรงงานตั้งอยู่ที่เมือง Port Neches รัฐเท็กซัส
นอกจากนี้ การเริ่มต้นดำเนินการผลิตในครั้งนี้จะช่วยสนับสนุนให้กลุ่มธุรกิจผลิตออกไซด์แบบบูรณาการ (Integrated Oxides) และอนุพันธ์ (Derivatives) ของไอวีแอลมีการเติบโตอย่างต่อเนื่องซึ่งสอดคล้องตรงตามกลยุทธ์ของบริษัท